โสภณหนุนรัฐจัดรถเมล์-รถไฟฟรีต่อเนื่อง
รมว.คมนาคมเตรียมเสนอรัฐบาลต่ออายุมาตรการรถเมล์-รถไฟฟรีช่วยเหลือประชาชน
15 ก.พ. 2553

รมว.คมนาคมเตรียมเสนอรัฐบาลต่ออายุมาตรการรถเมล์-รถไฟฟรีช่วยเหลือประชาชน
นายโสภณ ซารัมย์ รมว.คมนาคม กล่าวถึงมาตรการช่วยเหลือค่าครองชีพประชาชนซึ่งจะสิ้นสุดในเดือนมี.ค. นี้ ว่า กระทรวงคมนาคมจะเสนอให้รัฐบาลสนับสนุนรถเมล์-รถไฟฟรี ให้บริการแก่ประชาชน โดยตนจะขอร้องให้ครม. ต่ออายุมาตรการดังกล่าวออกไปอีก เนื่องจากเป็นมาตรการที่ช่วยเหลือประชาชนได้อย่างแท้จริง และประชาชนในท้องถิ่นต่างก็ต้องการใช้รถไฟฟรี
นอกจากนี้ได้ให้ รฟท. พิจารณาเพิ่มขบวนรถระยะสั้น หรือขบวนท้องถิ่นเพื่อให้บริการประชาชนนอกเหนือจากที่อยู่ในมาตรการช่วยเหลือค่าครองชีพ โดยใช้งบช่วยเหลือบริการสาธารณะ (พีเอสโอ)  เนื่องจากการเพิ่มขบวนรถระยะยาวที่ให้บริการในมาตรการช่วยเหลือค่าครองชีพนั้นไม่สามารถเพิ่มขบวนได้มากนัก แต่การเพิ่มขบวนรถระยะสั้นนั้นทำได้ง่ายกว่าและเข้าถึงประชาชนได้มากขึ้น